**ACORDS DE LA JUNTA DIRECTIVA D’ISVAT - Maig 2023**

Residència i Centre de Dia

* No és clar que es puguin rebre diners del fons “Netx Generation” per a finançar la seva execució però, tot i així, l’ajuntament de Palau i la Fundació, amb domicili social a Girona, que està interessada en participar en la realització del projecte, estan determinats a tirar-lo endavant.
* Es demanarà a l’alcalde que concreti el pla de futur al respecte tot recordant-li el compromís alternatiu de tenir un Centre de Dia, on ara hi ha l’actual Centre de Suport Social, l’any 2024 en el cas que la Residència no es pugui materialitzar a curt termini.

Grup d’Ajuda Mútua

* L’ajuntament de Palau ha renovat, fins el mes de desembre d’enguany, la persona que gestiona l’assistència a la bretxa digital.
* Es crea una comissió específica per captar voluntaris pel GAM.

Formació professional ocupacional

* Es treballa per incorporar una branca de formació ocupacional a l’Institut de Palau. Sembla més fàcil d’aconseguir que la formació professional en tant que aquella no depèn del Departament d’Educació sinó de l’Escola d’arts i oficis de la Generalitat de Catalunya.

Jornades Baix Montseny

* S’ha començat a treballar en les jornades de l’any vinent sobre sanitat i serveis socials i, a més del Cercle econòmic i social del Baix Montseny, es vol comptar amb la participació del Consell Comarcal del Vallès Oriental amb el que ja s’han establert contactes.

Festa d’ISVAT

* Es fa una valoració positiva de la festa d’aquest any i es decideix de fer-la sempre durant la primavera.

Web Vall alta de la Tordera

* Es volen difondre articles per INSTAGRAM.
* S’està treballant en l’exposició fotogràfica de La Calma.
* Es pretén recuperar unes imatges antigues de la zona que s’han localitzat passant-les a format digital per poder-les exposar.